APSTIPRINĀTS

ar AS „Pasažieru vilciens”

. rīkojumu Nr.129-2022, 20.06.2022.

AS “Pasažieru vilciens” e-biļešu iegādes loterijas noteikumi

1. **Loterijas organizators**: AS “Pasažieru vilciens”

Reģ. Nr. 40003567907

Juridiskā adrese: Pērses iela 8, Rīga, LV-1011 Atbildīgā persona: Aija Babre, tālr.nr. 29151215

# Loterijas norises teritorija un termiņi

* 1. Loterijas norises vieta ir Latvijas Republika.
  2. Loterijas norises laiks: 2022. gada 12. jūlijs – 2022. gada 18. jūlijs.

# Loterijas laimestu fonds

* 1. AS „Pasažieru vilciens” garantē, ka e-biļešu iegādes loterijā tiks nodrošināts šāds laimests:

|  |  |  |  |
| --- | --- | --- | --- |
| Laimesta nosaukums | Viena laimesta  vērtība ar PVN | Skaits | Summa ar PVN |
| Divi ielūgumi uz mūzikas grupas “Prāta Vētra” koncertu Jelgavā 2022. gada 23. jūlijā | 70,00 | 5 | 350,00 |

* 1. Katram loterijas dalībniekam ir iespēja laimēt 1 (vienu) laimestu. Aptuvenās izredzes laimēt ir 5:50 000.

1. **Loterijas mērķis**
   1. Veicināt klientu paradumu maiņu – iegādāties gan vienreizējās, gan abonementa biļetes nevis kasē, bet elektroniski AS “Pasažieru vilciens” mājaslapā vai mobilajā lietotnē, kā arī palielināt e-biļešu tirdzniecību.

# Loterijas norises kārtība un piedalīšanās nosacījumi

* 1. Par loterijas dalībnieku kļūst ikviena fiziska persona, kura:
     1. laika posmā no 2022. gada 12. jūlija līdz 2022. gada 17. jūlijam ir iegādājusies jebkāda veida e-biļeti (vienreizējo, dienu, abonementa, bagāžas vai citu) braucienam jebkurā maršrutā AS „Pasažieru vilciens” tīmekļvietnē [www.pv.lv](http://www.pv.lv/) vai AS „Pasažieru vilciens” mobilajā lietotnē un līdz 2022. gada 17. jūlijam nav norādījusi, ka nevēlas piedalīties loterijā, aizpildot Elektronisko biļešu iegādes un atgriešanas noteikumu tīmekļvietnē [www.pv.lv](http://www.pv.lv) Pielikuma Nr.3 formu.
  2. Viens loterijas dalībnieks drīkst iegādāties neierobežotu e-biļešu skaitu.
  3. Viens loterijas dalībnieks savā īpašumā var saņemt tikai vienu laimestu (2 (divus) ielūgumus).

# Ar piedalīšanos loterijā saistītie dalībnieka izdevumi

* 1. Lai piedalītos loterijā, dalībniekam jāiegādājas AS „Pasažieru vilciens” jebkāda veida e-biļete jebkuram maršrutam.

# Laimējušo personu noteikšana un izsludināšana

* 1. Loterijā laimējušās personas tiks noteiktas starp visiem e-biļešu pircējiem, laimētājus nosakot pēc nejaušības principa ar tīmekļvietnes [www.random.org](http://www.random.org) palīdzību. 18. jūlijā tīmekļvietnē [www.random.org](http://www.random.org) tiks ievadīts viss iegādātais e-biļešu skaits laikā no 2022. gada 12. jūlija līdz 17. jūlijam, tādējādi [www.random.org](http://www.random.org) sistēmā pēc nejaušības principa tiks izlozēti 5 (pieci) laimētāji. Katram laimētājam tiks izlozēti papildu divi rezerves laimētāji gadījumam, ja primārie izlozētie laimētāji nav atbilstoši šiem noteikumiem. Rezerves laimētāji saņem tiesības uz balvu rindas secībā, kādā tie tiek izlozēti. Rezerves laimētāji tiek ierakstīti protokolā, bet netiek izziņoti.
  2. E-biļešu uzskaites sistēma sāks e-biļešu uzskaiti no 2022. gada 12. jūlija plkst.00.01. un to beigs 2022. gada 17. jūlijā plkst. 23:59.
  3. Loterijā laimējušās personas tiek noteiktas 2022. gada 18. jūlijā plkst.10.00 Rīgā, Pērses ielā 8, 3. stāvā, AS “Pasažieru vilciens” pārrunu telpā Valga.

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

* 1. AS „Pasažieru vilciens” 18. jūlijā informēs laimējušās personas par laimestu, rakstot uz laimējušo personu e-pasta adresi.
  2. Loterijā laimējušo personu vārdi tiks izsludināti (publicēti) AS „Pasažieru vilciens” tīmekļvietnē [www.pv.lv](http://www.pv.lv/) 2022. gada 18. jūlijā.

# Laimestu saņemšana

* 1. Laimējušās personas laimestu varēs saņemt līdz 2022. gada 22. jūlijam AS “Pasažieru vilciens” Klientu apkalpošanas centrā, Centrālajā dzelzceļa stacijā, Stacijas laukumā 2, Rīgā, uzrādot personu apliecinošu dokumentu, vai elektroniski e-pastā, ar kuru persona piedalījusies loterijā.
  2. Uzvarētājiem ir iespēja arī pašiem sazināties ar AS “Pasažieru vilciens” pa tālruni 29151215 darba dienās no 9.00 – 17.00 un vienoties par balvas saņemšanu līdz 2022. gada 22. jūlijam.
  3. Ja balvas ieguvējs ir nepilngadīga persona, balvu var saņemt viņa likumiskais pārstāvis, uzrādot balvas ieguvēja un savu personu apliecinošu dokumentu (pasi vai personas apliecību).
  4. Gadījumā, ja laimējusī persona neizņem balvu līdz 2022. gada 22. jūlija plkst.19.00, tā nonāk AS “Pasažieru vilciens” īpašumā.
  5. Iespējamās papildu izmaksas saistībā ar laimesta saņemšanu: dalībnieka ceļa izdevumi jāsedz pašam dalībniekam. Laimesta saņēmējam loterijas laimesta vērtība nevar tikt izmaksāta naudā, kā arī laimests nevar tikt apmainīts pret kādu citu mantisku vērtību.

# Pretenziju izskatīšana

* 1. Pretenziju gadījumā, kas attiecas uz dalību loterijā, loterijā laimējušās personas noteikšanu un pieteikšanos uz laimestu, loterijas dalībnieks var vērsties AS „Pasažieru vilciens”, Pērses ielā 8, Rīgā, līdz 2022. gada 22. jūlijam. Pretenzija tiks izskatīta un atbilde sniegta 10 (desmit) darba dienu laikā no pretenzijas saņemšanas brīža.
  2. Pretenziju gadījumā, kas attiecas uz laimesta saņemšanu, laimējusī persona var vērsties AS „Pasažieru vilciens”, Pērses ielā 8, Rīgā, līdz 2022. gada 22. jūlijam. Pretenzija tiks izskatīta un atbilde sniegta 10 (desmit) darba dienu laikā no pretenzijas saņemšanas brīža.

# Citi noteikumi

* 1. Piedaloties loterijā, dalībnieks apliecina, ka ir iepazinies un piekritis visiem loterijas noteikumiem, un atzīst loterijas noteikumus par saistošiem attiecībā uz visiem ar loterijas norisi saistītajiem jautājumiem. Ja dalībnieks nav izpildījis vai ir pārkāpis kādu no loterijas noteikumiem, viņam laimests netiek piešķirts.
  2. Piedaloties loterijā, dalībnieks apliecina, ka piekrīt viņa datu apstrādei loterijas ietvaros.
  3. Ikviens loterijas dalībnieks jebkurā loterijas norises brīdī, proti, no 2022. gada 12. jūlija līdz 2022. gada 17. jūlijam (ieskaitot), var rakstveidā pieprasīt, lai viņa personas datu apstrāde tiek pārtraukta vai lai viņa personas dati tiktu dzēsti, aizpildot AS “Pasažieru vilciens” Elektronisko biļešu iegādes un atgriešanas noteikumu tīmekļvietnē [www.pv.lv](http://www.pv.lv) Pielikuma Nr.3 formu.
  4. Pēc loterijas dalībnieka lūguma pārtraukt loterijas dalībnieka personas datu apstrādi vai viņa datu dzēšanas loterijas dalībnieks vairs loterijā nepiedalās un nepretendē uz balvu.
  5. Loterijas dalībniekam nav tiesību izvirzīt pretenzijas attiecībā uz izmaksām, kas netieši radušās sakarā ar laimesta saņemšanas un/vai izmantošanu un ir atkarīgas no viņa individuālās situācijas.
  6. AS „Pasažieru vilciens” ir tiesības vienpusēji pārtraukt loteriju un tās laimestu izsniegšanu gadījumos, ja iestājas nepārvaramas varas apstākļi. Šādā gadījumā AS „Pasažieru vilciens” pienākums ir informēt Izložu un azartspēļu uzraudzības inspekciju un paziņot plašsaziņas līdzekļos par loterijas pārtraukšanu.
  7. Loterijā nav tiesīgi piedalīties AS „Pasažieru vilciens” darbinieki un viņu ģimenes locekļi (laulātais, bērns, mazbērns, brālis, māsa, kāds no vecākiem vai vecvecākiem), ko Loterijas laimētāji apstiprina, parakstot pieņemšanas-nodošanas aktu par balvas saņemšanu. Gadījumā, ja tiek konstatēts, ka AS “Pasažieru vilciens” darbinieks vai viņa ģimenes loceklis ir piedalījies Loterijā un ir noteikts kā balvas ieguvējs, viņam balva netiek izsniegta, tādā gadījumā par laimējošo personu kļūst nākamais rezerves laimētājs.
  8. Ar loterijas noteikumiem var iepazīties AS „Pasažieru vilciens”, Pērses ielā 8, Rīgā, LV-1011, 3. stāvā, Mārketinga daļā un [www.pv.lv.](http://www.pv.lv/)

AS „Pasažieru vilciens”

Mārketinga daļas vadītāja Aija Babre